Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių

4 priedas

**PARAIŠKA**

**TARŠOS INTEGRUOTOS PREVENCIJOS IR KONTROLĖS LEIDIMUI GAUTI**

**1 6 6 4 5 1 7 2 0**

(Juridinio asmens kodas)

Akcinė bendrovė „ORLEN Lietuva“, Mažeikių g. 75, Juodeikių k. Mažeikių r. sav.,

tel. 8 443 92121, el. paštas post@orlenlietuva.lt

(Veiklos vykdytojo, teikiančio Paraišką, pavadinimas, jo adresas, telefono, fakso Nr., elektroninio pašto adresas)

Akcinės bendrovės „ORLEN Lietuva“ nafta ir naftos produktais užteršto grunto kaupimo ir regeneravimo aikštelė, Jonelių k., Pačeriaukštės sen., Biržų r. sav. tel. 8 443 93485

(Ūkinės veiklos objekto pavadinimas, adresas, telefonas)

Almantas Dilys, tel. 8 443 93485, el. paštas almantas.dilys@orlenlietuva.lt

(kontaktinio asmens duomenys, telefono, fakso Nr., el. pašto adresas)

**I. BENDRO POBŪDŽIO INFORMACIJA**

1. **Informacija apie vietos sąlygas: įrenginio eksploatavimo vieta, trumpa vietovės charakteristika.**

Nafta ir naftos produktais užteršto grunto kaupimo ir regeneravimo aikštelė yra Lietuvos – Latvijos pasienio ruože, nuošalioje vietoje, už 14,5 km į šiaurės vakaras nuo Biržų, pietiniame Jonelių kaimo pakraštyje. Aikštelės plotas – 0,406 ha. Žemės sklypo planas pateikiamas 1 priede. Sklypo registro numeris 36/16052. Sklypo tikslinė žemės naudojimo paskirtis: Atliekų saugojimui ir utilizavimui. Objekto sąlyginio centro koordinatės (LKS-94 koordinačių sistema): x – 6238630; y – 535460.

1. **Ūkinės veiklos vietos padėtis vietovės plane ar schemoje su gyvenamųjų namų, ugdymo įstaigų, ligoninių, gretimų įmonių, saugomų teritorijų ir biotopų bei vandens apsaugos zonų ir juostų išsidėstymu.**

Maždaug 0,5 ha plotą užimančią aikštelę juosia apsauginis pylimas. Joje kaupiamas ir valomas įvairaus užteršimo laipsnio gruntas.

Artimiausios Jonelių kaimo sodybos yra už 600 - 700 m šiaurės kryptimi nuo Aikštelės. Atstumas iki pietryčių kryptimi nuo aikštelės esančios artimiausios stambesnės gyvenvietės, seniūnijos centro - Pačeriaukštės yra apie 4,0 km.

Geriamojo vandens išteklius eksploatuoja nuo Aikštelės maždaug už 4 km pietryčių kryptimi esanti Pačeriaukštės gyvenvietės vandenvietė. Gyvenvietės vandenvietę sudaro keli eksploataciniai gręžiniai, požeminį vandenį siurbiantys iš pagrindinių nuogulų viršutinio Devono D3 t vandeningo horizonto, slūgsančio 29-30 m gylyje nuo žemės paviršiaus ir suklostyto iš gipso su mergelio bei dolomito tarpsluoksniais. Vandenvietės registracijos numeris VNIR-e – 2876 (1 grafinis priedas).

Artimiausia išžvalgytų išteklių Biržų požeminio geriamojo vandens vandenvietė nuo Aikštelės nutolusi apie 14 km į pietryčius. Miesto vandenvietės eksploataciniai gręžiniai požeminį vandenį siurbia iš 108 - 131 m gylyje nuo žemės paviršiaus slūgsančių viršutinio Devono D3 šv vandeningo horizonto. Vandenvietės registracijos numeris VNIR-e – 9. Aikštelės teritorija į paminėtų vandenviečių SAZ nepatenka (1 grafinis priedas).

Artimiausi šachtiniai šuliniai yra Jonelių kaimo sodybose (už 600 – 700 m).

Objektui artimiausias paviršinio vandens telkinys yra už apie 100-150 m į pietus, Grumstelių miške esantys melioracijos grioviai, kuriais paviršinis vanduo nuteka į Čeriaukštės upelį, pratekantį maždaug už 2 km į pietus ir Latvijoje įtekantį į Mūšą, žemiau Uzvaros gyvenvietės.

Nuo Aikštelės teritorijos iki artimiausios saugomos teritorijos – Biržų regioninio parko (Tatulos, Kirkilų, Karajimiškio kraštovaizdžio draustiniai) pietryčių kryptimi yra apie 6,8 – 7,0 km. Ūkinės veiklos vietos padėtis vietovės plane pateikiama 2 priede.

1. **Naujam įrenginiui – statybos pradžia ir planuojama veiklos pradžia. Esamam įrenginiui – veiklos pradžia.**

Aikštelė eksploatuojama nuo 1994 m. 1994 m. UAB „Grotos“ atliktais geologiniais - hidrogeologiniais tyrimais buvo nustatyta, kad nafta ir naftos produktais užteršto grunto kaupimo ir regeneravimo aikštelės vieta parinkta optimaliausioje aplinkosauginiu požiūriu vietoje.

1. **Informacija apie asmenis, atsakingus už įmonės aplinkos apsaugą.**

Aplinkos apsaugos klausimus Bendrovėje kuruoja ekologijos vadovas, už aplinkos apsaugą vamzdynų ir terminalo operacijų padalinyje Kokybės, aplinkosaugos ir saugos darbe direktoriaus įsakymu atsakingu paskirtas ekologijos skyriaus inžinierius.

1. **Informacija apie įdiegtas aplinkos apsaugos vadybos sistemas.**

Vystydama savo veiklą akcinė bendrovė „ORLEN Lietuva“ vadovaujasi integruota vadybos sistema, atitinkančia tarptautinių standartų kokybės vadybos (ISO 9001), aplinkos apsaugos vadybos (ISO 14001), darbuotojų saugos ir sveikatos vadybos (ISO 45001) bei informacijos saugumo valdymo (ISO 27001) standartų reikalavimus. Vadovaudamasi integruotos vadybos sistemos politika Bendrovė įsipareigojo ugdyti darbuotojų kompetenciją ir aplinkosauginį sąmoningumą, nuolat tobulinti integruotą vadybos sistemą, peržiūrėti rizikas ir galimybes, įgyvendinti priemone, būtinas šio proceso efektyvumui didinti, taikyti prevencinius bei korekcinius veiksmus (3 priedas)

1. **Netechninio pobūdžio santrauka (informacija apie įrenginyje (įrenginiuose) vykdomą veiklą, trumpas visos paraiškoje pateiktos informacijos apibendrinimas).**

AB „ORLEN Lietuva“ vamzdynų ir terminalo operacijų padalinio eksploatuojamoje nafta ir naftos produktais užteršto grunto kaupimo ir regeneravimo aikštelėje vykdoma veikla – pavojingų atliekų tvarkymas, t. y., nafta ir naftos produktais užteršto grunto bei dumblo, susidarančio eksploatuojant Bendrovei priklausančius magistralinius vamzdynus bei likviduojant avarijas kaupimas ir regeneravimas. Atliekų naudojimo technologinis proceso eigos aprašymas bei technologinio proceso schema pateikiami Atliekų naudojimo ar šalinimo techniniame reglamente (4 priedas).

Aikštelės charakteristika:

|  |  |
| --- | --- |
| Objekto savininkas | Akcinė bendrovė „ORLEN Lietuva“ |
| Objekto pavadinimas | Nafta ir naftos produktais užteršto grunto kaupimo ir regeneravimo aikštelė |
| Objekto adresas | Jonelių k., Pačeriaukštės sen., Biržų r. sav., Panevėžio apskritis |
| Objekto sąlyginio centro koordinatės (LKS-94 koordinačių sistema) | X – 6238630  Y – 535460 |
| Objekto veiklos pradžia | 1994 m. |
| Projektuotojas | UAB „Biocentras“ |
| Objekte vykdoma veikla | Nafta ir naftos produktais užteršto grunto bei dumblo, susidarančio eksploatuojant Bendrovei priklausančius magistralinius vamzdynus Biržų NPS bei likviduojant avarijas kaupimas ir regeneravimas |
| Aikštelės infrastruktūros objektai | aikštelės sklypas (0,406 ha)  paviršinių nuotekų surinkimo kanalai  apsauginis pylimas  apvadinis kanalas  privažiavimo kelias  požeminio vandens monitoringo stebimieji gręžiniai (2 vnt.) |
| Objekte esantys potencialūs taršos šaltiniai | Aikštelėje sukauptas įvairaus užterštumo lygio nafta ir naftos produktais gruntas |

Nafta ir naftos produktais užteršto grunto kaupimo ir regeneravimo aikštelės produktyvusis sluoksnis patikimai apsaugotas didelio storio vandeniui mažai laidžiu dolomito ir molio sluoksniu. Aikštelę juosia molio pagrindu suformuotas vandeniui nelaidus pylimas ir apvadinis kanalas. Įrengti paviršinių nuotekų surinkimo kanalai, kuriuose susikaupęs vanduo panaudojamas užteršto grunto valymo procesui, t.y. valomo grunto drėgmei palaikyti. Aikštelės įvažiavime įrengtas rakinamas užtvaras.

Greta nafta ir naftos produktais užteršto grunto kaupimo ir regeneravimo aikštelės įrengti du požeminio vandens monitoringo stebimieji gręžiniai (5 priedas)

**II. INFORMACIJA APIE ĮRENGINĮ IR JAME VYKDOMĄ ŪKINĘ VEIKLĄ**

1. **Įrenginys (-iai) ir jame (juose) vykdomos veiklos rūšys.**

Nafta ir naftos produktais užteršto grunto kaupimo ir regeneravimo aikštelėje vykdomas pavojingų atliekų tvarkymas – laikymas ir naudojimas.

Įrenginyje vykdoma veiklos rūšis pagal TIPK taisyklių 1 priedą pateikta 1 lentelėje.

**1 lentelė. Įrenginyje planuojama vykdyti ir (ar) vykdoma ūkinė veikla**

|  |  |
| --- | --- |
| Įrenginio pavadinimas | Įrenginyje planuojamos vykdyti veiklos rūšies pavadinimas pagal Taisyklių 1 priedą  ir kita tiesiogiai susijusi veikla |
| 1 | 2 |
| Nafta ir naftos produktais užteršto grunto kaupimo ir regeneravimo aikštelė | 5.6. pavojingųjų atliekų laikymas, kuriam netaikomas 5.5 punktas, prieš atliekant bet kurios 5.1, 5.2, 5.5 ir 5.7 punktuose išvardytos rūšies veiklą, kai bendras pajėgumas yra didesnis kaip 50 tonų, išskyrus laikinąjį laikymą atliekų susidarymo vietoje prieš surenkant |

1. **Įrenginio ar įrenginių gamybos (projektinis) pajėgumas arba vardinė (nominali) šiluminė galia.**

Nafta ir naftos produktais užteršto grunto kaupimo ir regeneravimo aikštelės projektinis pajėgumas 1800 t., vienu metu laikomų pavojingų atliekų kiekis 350 t.

1. **Kuro ir energijos vartojimas įrenginyje (-iuose), kuro saugojimas. Energijos gamyba.**

**2 lentelė. Kuro ir energijos vartojimas, kuro saugojimas**

Lentelė nepildoma, nes nafta ir naftos produktais užteršto grunto kaupimo ir regeneravimo aikštelėje vykdomos veiklos metu naudojamas kuras autotransportui, kuris atveža tvarkymui atliekas ir išveža išvalytą gruntą iš Aikštelės.

**3 lentelė. Energijos gamyba**

Lentelė nepildoma, nes nafta ir naftos produktais užteršto grunto kaupimo ir regeneravimo aikštelėje nevykdoma energijos gamyba

**III. GAMYBOS PROCESAI**

1. **Detalus įrenginyje vykdomos ir (ar) planuojamos vykdyti ūkinės veiklos rūšių aprašymas ir įrenginių, kuriuose vykdoma atitinkamų rūšių veikla, išdėstymas teritorijoje. Informacija apie įrenginių priskyrimą prie potencialiai pavojingų įrenginių.**

Į nafta ir naftos produktais užteršto grunto kaupimo ir regeneravimo aikštelę atvežtos atliekos laikomos Aikštelės teritorijoje. Atlikus grunto užterštumo nustatymo tyrimus, nusprendžiama ar reikalingas aikštelėje sukauptų atliekų valymo procesas. Sukauptas atliekas perduodamos valyti Rangovui. Rangovas atliekas tvarko aikštelės teritorijoje atliekant biologinį apdorojimą, naudojant specialiai sukurtą bakterijų mišinį. Rangovas gali naudoti tik sertifikuotą biologinį preparatą. Vykstant biologiniam procesui naftoje ir jos produktuose esantys angliavandeniliai suskaldomi iki ekologiškai neutralių ir aplinkai nekenksmingų junginių.

**Atliekų biologinio apdorojimo technologinio proceso etapai:**

**Atliekų (grunto) homogenizavimas ir paskleidimas**. Nafta ir jos produktais užterštas gruntas ir dumblas perkasamas ir paskleidžiamas ne storesniu nei 30 cm sluoksniu ir supurenamas. Darbus, naudodamas savo techniką (ekskavatorių, buldozerį, motobloką), atlieka Rangovas. Pirminiam užterštumui naftos angliavandeniliais nustatyti paimami grunto mėginiai. Pagal užterštumą naftos angliavandeniliais nustatomas biopreparato kiekis, reikalingas biodegradacijos procesui.

**Atliekų pH nustatymas ir neutralizavimas**. Normali biodegraduojančių bakterijų veikla galima neutralioje terpėje (pH 6,5-7,5) todėl prieš apdorojimą biopreparatais atliekos turi būti neutralizuojamos. Mėginius ima ir tyrimą atlieka Rangovas. Rūgštingumas mažinamas įterpiant kalkakmenio miltų, šarmingumas – aliuminio sulfato tirpalo. Po įterpimo gruntas supurenamas. Procesas kartojamas, kol grunto pH tampa neutralus.

**Maistinių medžiagų įterpimas**. Veiksmingam bakterijų dauginimuisi reikalingos maistinės medžiagos – azotas ir fosforas. Maistinių medžiagų tirpalas paruošiamas naudojant karbamido ir superfosfato granules jas ištirpinant vandenyje. Paruoštas tirpalas per kelis kartus įterpiamas į valomą gruntą jį išpurškiant. Optimaliausias azoto kiekis grunte yra 25 ppm, o fosforo 5 ppm.

Atliekant grunto valymą, maistinių medžiagų kiekis dirvožemyje turi būti pastoviai kontroliuojamas ir palaikomas, papildomai įterpiant maistines medžiagas. Maistinių medžiagų kiekis kontroliuojamas nustatant azoto ir fosforo kiekius grunte. Jų kiekis nustatomas tuo pačiu metu, kai imami grunto kontroliniai mėginiai, išvalymo progreso nustatymui. Maistinių medžiagų kiekį grunte nustato ir kontroliuoja Rangovas.

**Atliekų apdorojimas biopreparatu**. Paskleistas, praturtintas maistinėmis medžiagomis ir supurentas užterštas gruntas apdorojamas paruoštu vandens ir biopreparato tirpalu. Tirpalas išpurškiamas pramoniniu purkštuvu.

Angliavandenilių degradacijai turi būti palaikomas grunto drėgnumas. Efektyviausiai angliavandeniliai degraduoja esant grunte 15–20 % drėgmės. Karštomis ir sausomis sąlygomis, gruntas drėkinamas vandeniu, išlaikant 15–20 %drėgmę. Gruntas laistomas vandeniu, naudojant moto purkštuvą. Laistymo vandens atvežimui ir sandėliavimui, naudojama automobilinė cisterna.

Išpurškus tirpalą, užterštas gruntas supurenamas. Pirmąjį mėnesį grunto purenimas vykdomas 5 dienas per savaitę. Po vieno mėnesio užteršto grunto apdorojimo, atliekami valomo grunto užterštumo angliavandeniliais laboratoriniai tyrimai. Nustačius, kad gruntas nėra pakankamai išvalytas, papildomai įterpiamos maistinės medžiagos ir gruntas, vėl purenamas ir laistomas. Purenimas vykdomas vieną kartą per savaitėje. Šis procesas vykdomas vieną mėnesį.

Po antro mėnesio grunto apdorojimo, vėl atliekami grunto užterštumo angliavandeniliais laboratoriniai tyrimai. Esant nepakankamai išvalytam gruntui, t.y. jei angliavandenilių kiekis didesnis negu 2000 mg/kg, valymas ir laboratoriniai tyrimai kartojami, tiek kartų, kol gaunamas reikiamas rezultatas.

Galutiniam grunto išvalymo įvertinimui, paimami grunto mėginiai užterštumui naftos angliavandeniliais nustatyti.

Išvalytam iki LAND-2009 reikalavimų gruntui bendras naftos produktų kiekis neturi viršyti 2000 mg/kg s.g. Išvalytas gruntas krautuvu pakraunamas į sunkvežimį ir išvežamas iš Jonelių aikštelės į Biržų naftos perpumpavimo stoties teritoriją. ar atskiru susitarimu vežamas į Mažeikių naftos perdirbimo produktų gamyklą.

1. **Planuojama naudoti technologija ir kiti gamybos būdai, skirti teršalų išmetimo iš įrenginio (-ių) prevencijai arba, jeigu tai neįmanoma, išmetamų teršalų kiekiui mažinti.**

Nafta ir naftos produktais užteršto grunto kaupimo ir regeneravimo aikštelės produktyvusis sluoksnis patikimai apsaugotas didelio storio vandeniui mažai laidžiu dolomito ir molio sluoksniu. Aikštelę juosia molio pagrindu suformuotas vandeniui nelaidus pylimas ir apvadinis kanalas. Įrengti paviršinių nuotekų surinkimo kanalai, kuriuose susikaupęs vanduo panaudojamas užteršto grunto valymo procesui, t.y. valomo grunto drėgnumui palaikyti.

**12. Pagrindinių alternatyvų pareiškėjo siūlomai technologijai, gamybos būdams ir priemonėms aprašymas, išmetamųjų teršalų poveikis aplinkai arba nuoroda į PAV dokumentus, kuriuose ši informacija pateikta.**

Technologinės ir vietos alternatyvos nesvarstytos.

**13. Kiekvieno įrenginio naudojamų technologijų atitikimo technologijoms, aprašytoms Europos Sąjungos geriausiai prieinamų gamybos būdų (GPGB) informaciniuose dokumentuose ar išvadose, palyginamasis įvertinimas.**

Palyginamasis įvertinimas neatliekamas, nes įrenginys nepatenka į GPGB taikymo sritį bei nepriskiriamas Direktyvos 2010/75/ES I priede nurodytoms veikloms.

**4 lentelė. Įrenginio atitikimo GPGB palyginamasis įvertinimas**

Lentelė nepildoma, nes įrenginys nepatenka į GPGB taikymo sritį bei nepriskiriamas Direktyvos 2010/75/ES I priede nurodytoms veikloms.

**14. Informacija apie avarijų prevencijos priemones (arba nuoroda į Saugos ataskaitą ar ekstremaliųjų situacijų valdymo planą, jei jie pateikiami paraiškoje).**

Nafta ir naftos produktais užteršto grunto kaupimo ir regeneravimo aikštelėje naudojamos priemonės avarijoms išvengti:

1. Jei Aikštelėje laikomas/ valomas užterštas gruntas, vieną kartą per mėnesį atliekama apžiūra.
2. Jei Aikštelėje nėra užteršto grunto, vieną kartą per 3 mėnesius atliekama apžiūra.

Apžiūros metu patikrinama:

* Bendra aikštelės teritorijos, pylimų, privažiavimo kelio būklė, ar nėra struktūros pokyčių.
* Aikštelės teritorija, ar nėra laisvo plaukiojančio teršalų sluoksnio ir emulsijos.
* Paviršinių nuotekų surinkimo kanalai. Tikrinama, ar kanalai neperpildyti prisikaupusio vandens, nėra rizikos teršalams pasklisti už aikštelės ribų.
* Aikštelėje saugomo / valomo grunto būklė. Tikrinama, ar neišplautas gruntas, nėra rizikos teršalams pasklisti (polaidžio metu, po gausaus lietaus).
* Aikštelės apvadinis kanalas ir šalia aikštelės esantis melioracijos kanalas, į kurį patenka vanduo iš po aikštele esančios drenažo sistemos. Tikrinama, ar nėra laisvo plaukiojančio angliavandenilių sluoksnio vandens paviršiuje.

1. Pastebėjus aikštelės infrastruktūros pokyčius, laisvą plaukiojantį angliavandenilių sluoksnį aikštelėje, už aikštelės ribų išplitusius teršalus arba grėsmę jiems išplisti, asmuo, atlikęs apžiūrą, nedelsiant informuoja Biržų naftos perpumpavimo stoties dispečerį ir už aikštelės eksploatavimą atsakingą asmenį.
2. Gavęs informaciją apie laisvą plaukiojantį angliavandenilių sluoksnį aikštelėje, už aikštelės eksploatavimą atsakingas asmuo nedelsiant organizuoja teršalų surinkimo darbus. Bendrovė yra sudariusi sutartį su Rangovu, kuris atlieka teršalų surinkimo ir neutralizavimo darbus.
3. Gavęs informaciją apie teršalus, išplitusius už aikštelės ribų (apvadiniame arba melioracijos kanale), Biržų NPS dispečeris privalo nedelsiant veikti Akcinės bendrovės „ORLEN Lietuva“ privalomų pranešimų apie įvykį, ekstremalųjį įvykį ar ekstremaliąją situaciją instrukcija CS-7.
4. Esant kitiems pažeidimams, už aikštelės eksploatavimą atsakingas asmuo, įvertinęs situaciją ir pažeidimo pobūdį bei suderinęs su padalinio vadovu, užsako remonto/ sutvarkymo darbus Bendrovėje nustatyta tvarka.
5. Šiltuoju metų laiku aikštelė, apvadinio griovio šlaitai ir pylimas nušienaujami.
6. Siekiant užtikrinti transporto priemonių privažiavimą žiemos metu, kai planuojamas užteršto grunto atvežimas į aikštelę, nuo privažiavimo kelio būtina nuvalomas sniegas.

**IV. ŽALIAVŲ IR MEDŽIAGŲ NAUDOJIMAS, SAUGOJIMAS**

**15. Žaliavų ir medžiagų naudojimas, žaliavų ir medžiagų saugojimas.**

**5 lentelė. Naudojamos ir (ar) saugomos žaliavos ir papildomos (pagalbinės) medžiagos**

|  |  |  |  |  |  |
| --- | --- | --- | --- | --- | --- |
| Eil. Nr. | Žaliavos arba medžiagos pavadinimas (išskyrus kurą, tirpiklių turinčias medžiagas ir mišinius) | Planuojamas naudoti kiekis, matavimo vnt. (t, m3 ar kt. per metus) | Transportavimo būdas | Kiekis, vienu metu saugomas vietoje, matavimo vnt. (t, m3 ar kt. per metus) | Saugojimo būdas |
| 1 | 2 | 3 | 4 | 5 | 6 |
| 1. | Biologinis preparatas, t | 0,175 | Autotransportu | Nesaugomas\* | - |
| 2. | Karbamidas, t | 2,870 | Autotransportu | Nesaugomas\* | - |
| 3. | Superfosfatas, t | 0,574 | Autotransportu | Nesaugomas\* | - |
| 4. | Kalkakmenio milteliai, t | 1,435 | Autotransportu | Nesaugomas\* | - |
| 5. | Aliuminio sulfatas, | 0,287 | Autotransportu | Nesaugomas\* | - |
| 6. | Žolių sėklos | 0,035 | Autotransportu | Nesaugomas\* | - |

\* - grunto valymo procesui naudojamos medžiagos nesaugomos vietoje. Po atvežimo į Aikštelę iš karto naudojamos grunto valymo procesui.

**6 lentelė. Tirpiklių turinčių medžiagų ir mišinių naudojimas ir saugojimas**

Tirpiklių turinčios cheminės medžiagos ir preparatai veiklos metu nenumatomi naudoti, todėl lentelė nepildoma.

**V. VANDENS IŠGAVIMAS**

**16. Informacija apie vandens išgavimo būdą (nuoroda į techninius dokumentus, statybos projektą ar kt.).**

Informacija neteikiama, nes nenumatomas vandens išgavimas ir požeminio vandens naudojimas

**7 lentelė. Duomenys apie paviršinį vandens telkinį, iš kurio numatoma išgauti vandenį, vandens išgavimo vietą ir planuojamą išgauti vandens kiekį**

Informacija neteikiama, nes nenumatomas vandens išgavimas iš paviršinio vandens telkinio.

**8** **lentelė. Duomenys apie planuojamas naudoti požeminio vandens vandenvietes**

Informacija neteikiama, nes nenumatoma naudoti požeminio vandens vandenviečių.

**VI. TARŠA Į APLINKOS ORĄ**

**17. Į aplinkos orą numatomi išmesti teršalai**

Informacija neteikiama, nes nenumatomi į aplinkos orą išmesti teršalai

**9 lentelė. Į aplinkos orą numatomi išmesti teršalai ir jų kiekis**

Lentelė nepildoma, nes nenumatomi į aplinkos orą išmesti teršalai.

**10 lentelė. Stacionarių aplinkos oro taršos šaltinių fiziniai duomenys**

Lentelė nepildoma, nes nenumatomi į aplinkos orą išmesti teršalai.

**11 lentelė. Tarša į aplinkos orą**

Lentelė nepildoma, nes nenumatomi į aplinkos orą išmesti teršalai.

**12 lentelė. Aplinkos oro teršalų valymo įrenginiai ir taršos prevencijos priemonės**

Lentelė nepildoma, nes įrenginyje nėra oro teršalų valymo įrenginių bei netaikomos taršos prevencijos priemonės.

**13 lentelė. Tarša į aplinkos orą esant neįprastoms (neatitiktinėms) veiklos sąlygoms**

Lentelė nepildoma, nes nenumatomi į aplinkos orą išmesti teršalai.

**VII**. **ŠILTNAMIO EFEKTĄ SUKELIANČIOS DUJOS**

**18. Šiltnamio efektą sukeliančios dujos.**

Informacija neteikiama, nes šiltnamio efektą sukeliančių dujų įrenginiai neeksploatuojami.

**14 lentelė. Veiklos rūšys ir šaltiniai, iš kurių į atmosferą išmetamos ŠESD, nurodytos Lietuvos Respublikos klimato kaitos valdymo finansinių instrumentų įstatymo 1 priede**

Lentelė nepildoma, nes šiltnamio efektą sukeliančių dujų įrenginiai neeksploatuojami.

**VIII. TERŠALŲ IŠLEIDIMAS SU NUOTEKOMIS Į APLINKĄ**

**19. Teršalų išleidimas su nuotekomis į aplinką.**

Informacija neteikiama, nes nuotekos neišleidžiamos į aplinką.

**15 lentelė. Informacija apie paviršinį vandens telkinį (priimtuvą), į kurį planuojama išleisti nuotekas**

Lentelė nepildoma, nes neplanuojama išleisti nuotekas į paviršinį vandens telkinį.

**16 lentelė. Informacija apie nuotekų išleidimo vietą/priimtuvą (išskyrus paviršinius vandens telkinius), į kurį planuojama išleisti nuotekas**

Lentelė nepildoma, nes neplanuojama išleisti nuotekas.

**17 lentelė. Duomenys apie nuotekų šaltinius ir / arba išleistuvus**

Lentelė nepildoma, nes neplanuojama išleisti nuotekas**.**

**18 lentelė. Į gamtinę aplinką planuojamų išleisti nuotekų užterštumas**

Lentelė nepildoma, nes neplanuojama išleisti nuotekų į gamtinę aplinką.

**19 lentelė. Objekte / įrenginyje naudojamos nuotekų kiekio ir taršos mažinimo priemonės**

Lentelė nepildoma, nes neplanuojama išleisti nuotekų į gamtinę aplinką.

**20 lentelė. Numatomos vandenų apsaugos nuo taršos priemonės**

Lentelė nepildoma, nes neplanuojama išleisti nuotekų į gamtinę aplinką.

**21 lentelė. Pramonės įmonių ir kitų abonentų, iš kurių planuojama priimti nuotekas (ne paviršines), sąrašas ir planuojamų priimti nuotekų savybės**

Lentelė nepildoma, nes neplanuojama išleisti nuotekų į gamtinę aplinką.

**22 lentelė. Nuotekų apskaitos įrenginiai**

Lentelė nepildoma, nes neplanuojama išleisti nuotekų į gamtinę aplinką.

**IX. DIRVOŽEMIO IR POŽEMINIO VANDENS APSAUGA**

**20. Dirvožemio ir gruntinių vandenų užterštumas. Duomenys apie žinomą įmonės teritorijos dirvožemio ir (ar) požeminio vandens taršą, nurodant galimas priežastis, kodėl šis užteršimas įvyko arba vyksta tiek dirvos paviršiuje, tiek gilesniuose dirvos sluoksniuose, jei nerengiama užterštumo būklės ataskaita. Galima žemės tarša esant neįprastoms (neatitiktinėms) veiklos sąlygoms ir priemonės galimai taršai esant tokioms sąlygoms išvengti ar ją riboti.**

Akcinės bendrovės „ORLEN Lietuva“ nafta ir naftos produktais užteršto grunto kaupimo ir regeneravimo aikštelėje Jonelių k., Pačeriaukštės sen., Biržų r. sav. (toliau Aikštelė) suprojektuota ir įrengta poveikio požeminiam vandeniui monitoringo sistema pagal savo paskirtį ir planuojamų stebėjimų uždavinius yra ūkio subjekto lygmens sudėtinė bendro aplinkos monitoringo dalis. Poveikio požeminiam vandeniui monitoringui vykdyti Aikštelėje 1994 m. po atlikto geologinio – hidrogeologinio tyrimo įrengti du stebimieji gręžiniai Nr. 29429 ir Nr. 29430. Gręžinys Nr. 29429 įrengtas į ~20 m į vakarus nuo aikštelės, Nr. 29430 – į ~20 m į rytus nuo aikštelės. Abu gręžiniai įrengti į gruntinį vandeningą horizontą. Stebimųjų gręžinių techniniai parametrai ir įrengimo metodika daugeliu atvejų įgalina vykdyti požeminio vandens stebėjimą, apimantį vandens lygio matavimus ir bandinių laboratoriniams tyrimams paėmimą.

Galimi teršalų patekimo į požeminį vandenį keliai:

* yra labai maža tikimybė, kad pavojingos medžiagos prasiskverbtų pro apsauginį molinį gruntą, jį pažeidus;
* yra labai maža tikimybė, kad teršalai iš Aikštelės į požemį galėtų patekti dėl paviršinės nuoplovos su lietaus arba sniego tirpsmo vandeniu;
* teršalų nutekėjimas iš įvairios technologinės įrangos, ją pažeidus ar kitaip jai išsihermetizavus.

Duomenų apie ankstesnę dirvožemio taršą nėra, tačiau įvertinant, kad šioje aikštelėje sukauptas ir valomas naftos produktais užterštas gruntas gali turėti potencialų poveikį aplinkai, kaip kontrolės ir prevencijos priemonė turi būti vykdomas aplinkos monitoringas, o šiuo atveju – požeminio vandens monitoringas, apimantis jautriausio technogeninei taršai ekosistemos elemento – gruntinio vandens hidrodinaminės ir hidrocheminės būklės stebėjimus bei potencialiai galimo technogeninio poveikio vertinimą ir prognozę.

2015 – 2019 m. poveikio gruntinio vandens hidrodinaminei ir hidrocheminei būklei stebėsena (monitoringas) Akcinės bendrovės „ORLEN Lietuva“ nafta ir naftos produktais užteršto grunto kaupimo aikštelės (Jonelių k., Pačeriaukštės sen., Biržų r. sav.) teritorijoje buvo vykdoma vadovaujantis UAB „Sweco Lietuva“ parengta ir Lietuvos geologijos tarnybos ir Aplinkos apsaugos agentūros patvirtinta minėto laikotarpio programa. Aikštelės teritorijos gruntinio vandens monitoringo 2015 – 2019 metais vykdytojas - UAB „Sweco Lietuva“.

Parengta Aikštelės poveikio požeminiam vandeniui monitoringo programa vadovaujantis teisiniais dokumentais bei vykdytų įvairių geologinių tyrimų ir požeminio vandens monitoringo darbų rezultatais. Aikštelės poveikio požeminiam vandeniui monitoringo programa sudaryta penkeriems kalendoriniams metams ir apima 2020 – 2024 metų laikotarpį ( 6 priedas).

**X. TRĘŠIMAS**

**21. Informacija apie biologiškai skaidžių atliekų naudojimą tręšimui žemės ūkyje.**

Informacija neteikiam, nes nevykdomas biologiškai skaidžių atliekų naudojimas tręšimui žemės ūkyje.

**22. Informacija apie laukų tręšimą mėšlu ir (ar) srutomis.**

Informacija neteikiama, nes nevykdomas laukų tręšimas mėšlu ir (ar) srutomis.

**XI. NUMATOMAS ATLIEKŲ SUSIDARYMAS, APDOROJIMAS (NAUDOJIMAS AR ŠALINIMAS, ĮSKAITANT PARUOŠIMĄ NAUDOTI AR ŠALINTI) IR LAIKYMAS**

**23. Atliekų susidarymas. Numatomos atliekų prevencijos priemonės ir kitos priemonės, užtikrinančios įmonėje susidarančių atliekų (atliekos pavadinimas, kodas) tvarkymą laikantis nustatytų atliekų tvarkymo principų bei visuomenės sveikatos ir aplinkos apsaugą.**

Nafta ir naftos produktais užteršto grunto kaupimo ir regeneravimo aikštelėje veikla vykdoma vadovaujantis Atliekų tvarkymo taisyklėmis, TIPK leidimu bei kitais teisės aktais nustatytais reikalavimais. Aikštelėje vykdoma pirminė atliekų apskaita; į Aikštelę priimamų pavojingų atliekų: 1. Naftos produktų/ vandens separatorių dumblo (kodas 13 05 02\*), 2. kitaip neapibrėžtų atliekų ( vamzdynų valymo ir remonto atliekos) (kodas 13 08 99\*), 3. grunto ir akmenų, kuriuose yra pavojingų cheminių medžiagų (kodas 17 05 03\*) priėmimo procedūra atitinka atliekų tvarkymo taisyklėse nustatytus reikalavimus; atliekų tvarkymo metu nuolatos palaikoma švari aplinka, stebimi nuotekų surinkimo kanalai pavasarinių polaidžių metu.

**24. Atliekų apdorojimas (naudojimas ar šalinimas, įskaitant paruošimą naudoti ar šalinti) ir laikymas**

**24.1. Nepavojingosios atliekos**

Informacija neteikiama, nes nenumatomas nepavojingų atliekų susidarymas.

**23 lentelė. Numatomos naudoti nepavojingosios atliekos.**

Lentelė nepildoma, nes nenumatoma naudoti nepavojingas atliekas.

**24 lentelė. Numatomos šalinti nepavojingosios atliekos.**

Lentelė nepildoma, nes nenumatoma šalinti nepavojingas atliekas.

**25 lentelė. Numatomos paruošti naudoti ir (ar) šalinti nepavojingosios atliekos.**

Lentelė nepildoma, nes nenumatoma paruošti naudoti ir (ar) šalinti nepavojingas atliekas.

**26 lentelė. Didžiausias numatomas laikyti nepavojingųjų atliekų kiekis.**

Lentelė nepildoma, nes nenumatomas nepavojingųjų atliekų laikymas.

**27 lentelė. Didžiausias numatomas laikyti nepavojingųjų atliekų kiekis jų susidarymo vietoje iki surinkimo (S8).**

Lentelė nepildoma, nes nenumatomas nepavojingųjų atliekų laikymas.

**24.2. Pavojingosios atliekos**

**28 lentelė. Numatomos naudoti pavojingosios atliekos.**

Įrenginio pavadinimas: Nafta ir naftos produktais užteršto grunto kaupimo ir regeneravimo aikštelė

|  |  |  |  |  |  |  |  |
| --- | --- | --- | --- | --- | --- | --- | --- |
| Pavojingųjų  atliekų technologinio srauto žymėjimas | Pavojingųjų atliekų technologinio srauto pavadinimas | Atliekos kodas | Atliekos pavadinimas | Patikslintas atliekos pavadinimas | Atliekų naudojimo veikla | |  |
| Atliekos naudojimo veiklos kodas  (R1–R11) | Projektinis įrenginio pajėgumas, t/m. | Planuojamas tolimesnis atliekų apdorojimas |
| 1 | 2 | 3 | 4 | 5 | 6 | 7 | 8 |
| TS-03 | Naftos produktų atliekos ir skysto kuro atliekos (išskyrus maistinį aliejų ir tą, kuris nenurodytas 05, 12 ir 19 dalyse) | 13 05 02\* | Naftos produktų/ vandens separatorių dumblas | - | R3 | 1800 | - |
| 13 08 99\* | Kitaip neapibrėžtos atliekos | Vamzdynų valymo atliekos | R3 | - |
| TS-31 | Statybinės ir griovimo atliekos (įskaitant iš užterštų vietų iškastą gruntą) | 17 05 03\* | Gruntas ir akmenys, kuriuose yra pavojingų cheminių medžiagų | - | R3 | - |

**29 lentelė. Numatomos šalinti pavojingosios atliekos.**

Lentelė nepildoma, nes nenumatoma šalinti pavojingas atliekas.

**30 lentelė. Numatomos paruošti naudoti ir (ar) šalinti pavojingosios atliekos.**

Lentelė nepildoma, nes nenumatoma paruošti naudoti ir (ar) šalinti pavojingas atliekas.

**31 lentelė. Didžiausiais numatomas laikyti pavojingųjų atliekų kiekis.**

Įrenginio pavadinimas Nafta ir naftos produktais užteršto grunto kaupimo ir regeneravimo aikštelė

|  |  |  |  |  |  |  |  |
| --- | --- | --- | --- | --- | --- | --- | --- |
| Pavojingųjų atliekų technologinio srauto žymėjimas | Pavojingųjų atliekų technologinio srauto pavadinimas | Atliekos kodas | Atliekos pavadinimas | Patikslintas atliekos pavadinimas | Naudojimui ir (ar) šalinimui skirtų atliekų laikymas | | Planuojamas tolimesnis atliekų apdorojimas |
| Laikymo veiklos kodas (R13 ir (ar) D15) | Didžiausias vienu metu numatomas laikyti bendras atliekų, įskaitant apdorojimo metu susidarančių atliekų, kiekis, t |
| 1 | 2 | 3 | 4 | 5 | 6 | 7 | 8 |
| TS-03 | Naftos produktų atliekos ir skysto kuro atliekos (išskyrus maistinį aliejų ir tą, kuris nenurodytas 05, 12 ir 19 dalyse) | 13 05 02\* | Naftos produktų/ vandens separatorių dumblas | - | R13 | 350 | R3 |
| 13 08 99\* | Kitaip neapibrėžtos atliekos | Vamzdynų valymo atliekos | R13 | R3 |
| TS-31 | Statybinės ir griovimo atliekos (įskaitant iš užterštų vietų iškastą gruntą) | 17 05 03\* | Gruntas ir akmenys, kuriuose yra pavojingų cheminių medžiagų | - | R13 | R3 |

**32 lentelė. Didžiausias numatomas laikyti pavojingųjų atliekų kiekis jų susidarymo vietoje iki surinkimo (S8).**

Lentelė nepildoma, nes nenumatoma tokia veikla.

**25. Papildomi duomenys pagal Atliekų deginimo aplinkosauginių reikalavimų, patvirtintų Lietuvos Respublikos aplinkos ministro 2002 m. gruodžio 31 d. įsakymu Nr. 699 „Dėl Atliekų deginimo aplinkosauginių reikalavimų patvirtinimo“, 8, 81 punktuose nustatytus reikalavimus.“;**

Informacija neteikiama, nes nevykdoma tokia veikla.

**26. Papildomi duomenys pagal Atliekų sąvartynų įrengimo, eksploatavimo, uždarymo ir priežiūros po uždarymo taisyklių, patvirtintų Lietuvos Respublikos aplinkos ministro 2000 m. spalio 18 d. įsakymu Nr. 444 „Dėl Atliekų sąvartynų įrengimo, eksploatavimo, uždarymo ir priežiūros po uždarymo taisyklių patvirtinimo“, 50, 51 ir 52 punktų reikalavimus.**

Informacija neteikiama, nes Bendrovė neeksploatuoja atliekų sąvartyno.

**XII. TRIUKŠMO SKLIDIMAS IR KVAPŲ KONTROLĖ**

**27. Informacija apie triukšmo šaltinius ir jų skleidžiamą triukšmą.**

Nafta ir naftos produktais užteršto grunto kaupimo ir regeneravimo aikštelėje triukšmas neviršys leistinų lygių, triukšmą keliančių įrenginių nėra. Artimiausioje aplinkose nėra gyvenamųjų teritorijų. Vienintelis triukšmo šaltinis yra transporto priemonės, kurių eismo intensyvumas labai žemas. Transporto priemonių judėjimas vyktų tik atvežant atliekas į Aikštelę ir keletą kartų per metus apdorojant, t.y. perkasant, gruntą.

**28. Triukšmo mažinimo priemonės.**

Kadangi triukšmą keliančių įrenginių nėra, triukšmo mažinimo priemonės nenumatomos.

**29. Įrenginyje vykdomos veiklos metu skleidžiami kvapai.**

Kvapo poveikio mastas gyvenamajai aplinkai ir žmogaus sveikatai priklauso nuo kvapą skleidžiančių šaltinių atstumo iki gyvenamosios aplinkos, šaltinio stiprumo (išmetamų teršalų koncentracijos dispersijos efektyvumo bei nuo meteorologinių sąlygų).Nafta ir naftos produktais užteršto grunto kaupimo ir regeneravimo aikštelėje vykdomos veiklos metu kvapai, galintys sukelti neigiamą poveikį aplinkai ar žmonių sveikatai, nesklinda.Artimiausia gyvenamoji aplinka yra apie 0,60 km nuo planuojamos ūkinės veiklos, todėl kvapų įtaka gyventojams nenumatoma.

**30. Kvapų sklidimo iš įrenginių mažinimo priemonės, atsižvelgiant į ES GPGB informaciniuose dokumentuose pateiktas rekomendacijas kvapams mažinti.**

Kvapų sklidimo iš įrenginių mažinimo priemonės nenumatomos, ūkinės veiklos teritorijoje kvapo nebus juntama. Artimiausia gyvenamoji aplinka yra apie 600-700 m nuo ūkinės veiklos, todėl kvapų įtaka gyventojams nenumatoma.

**XIII. Aplinkosaugos veiksmų planas**

**28 lentelė. Aplinkosaugos veiksmų planas**

Aplinkosauginių veiksmų planas nepildomas, nes nenumatoma papildomų aplinkosauginių priemonių įgyvendinimo.

**XIV. PARAIŠKOS DOKUMENTAI, KITI PRIEDAI, INFORMACIJA IR DUOMENYS**

1. Žemės sklypo planas, 2 lapai;

2. Ūkinės veiklos vietos padėties vietovės planas, 1 lapas;

3. Vadybos sistemų ISO 9001:2015, ISO 14001:2015, OHSAS 18001:20017 atitikties sertifikatas, 1 lapas;

4. Atliekų naudojimo ar šalinimo techninis reglamentas su priedais, 20 lapų;

5. Nafta ir naftos produktais užteršto grunto kaupimo ir regeneravimo aikštelės teritorijos schema, 1 lapas;

6. Nafta ir naftos produktais užteršto grunto kaupimo ir regeneravimo aikštelės poveikio požeminiam vandeniui monitoringo programa, 34 lapai;

7. Įgijusio pavojingas atliekas tvarkančios įmonės atliekų tvarkymo vadovaujančiojo darbuotojo profesinės kvalifikacijos pažymėjimo kopija, 1 lapas;

8. Atliekų naudojimo ar šalinimo veiklos nutraukimo planas, 14 lapų;

9. Žemės ir kito nekilnojamojo turto kadastro ir registro valstybės įmonės pažymėjimo apie Nekilnojamojo turto registre įregistruotą žemės sklypą ir teises į jį kopija, 2 lapai;

10. Valstybinės žemės nuomos sutarties Nr. 181 kopija, 2 lapai;

11. Deklaracija, 1 lapas